kaква екипировка е необходима?

Понякога си задавате въпроси във връзка с най-важните материални условия, които са необходими, за да нямате по-сериозни проблеми, когато сте в ЛДШ край Седемте рилски езера. Естествено, най-важно е времето. Обувките, палатката, спалният чувал, якето, дъждобранът, раницата, съдът за вода … са много важни и не бива да се подценяват.  

■Обувките трябва да са леки, удобни, с подметка, която е подходяща за различни терени (да няма хлъзгане при смяна на терена и да не пропускат вода). Естествено, трябва да сте ходили известно време с тях (да не се обуват за пръв път).  

■Палатката трябва да е подходяща за планината /2000 -3000 м надм.вис./. Не трябва да купувате палатки за високите планини. Много често те издържат на сняг и не са подходящи за дъжд. Според някои мнения, ”отличната защита” се ”чупи” по-лесно в нашите условия. За вас от значение е подът на палатката. Добре е той да е 10000 мм воден стълб.Но…под него трябва да поставите и найлон. Покривът може и да е 3000 мм.Той също се покрива с найлон. Огледайте много добре и шевовете. Ето един полезен линк за избор на палатка: <http://travel.pop.bg/article6109_764.html>  

■Спалният чувал понякога може и да е по-важен от палатката. Особено, в случаите, когато по-трудно издържате на студ. За да се чувствате конфортно, трябва да изберете спален чува за минусови температури. Пълнежът не трябва да е естествен, защото много трудно съхне, ако се намокри. В момента има доста ментета (дори произведени в ЕС). Затова е препоръчително да си купите чувал тип ”зимен”, подходящ до януари, студената зима, и да го пробвате в много студена стая. Внимавайте и с размерите (да не ви е къс). Обикновено спалните чували са поне за ръст 180 см. Ето един примерен чувал:http://www.tashev.bg/shop/product\_info.php?idarticles=300  

■Трябва да помислите и за шалтето, върху което спите. Има еднослойни, двуслойни и надуваеми. Ето няколко вида тук: <http://www.extreme-bg.com/trekking/shalteta-i-djusheci?gclid=ck2p-eecv6ocfu0v3wod6equ5q>  

■Якето трябва да ви е удобно.Подберете го така, че да можете да сте облекли и по-дебели дрехи под него (да не е тясно). Най-добре е да имаме две-едно дебело (за студ вятър и дъжд) и едно тънко (за вятър и дъжд).  

■Вече има различни видове дъждобрани. Можете да си купите и такъв, който покрива раницата. Но още по-добре ще е, ако си купите яке и панталон.  

■Разстоянието до лагера и ползването на лифт и коне, са от значение за вида на раниците.Те могат да бъдат и от по-нисш клас. А някои дори ги заменят с чували или чанти.Според мен, е по-добре да имате две раници – голяма (поне 70 l) и малка (около 30 l), която може да се позва за носене на дрехи за Паневритмия, при походи и разходки (за дрехи, вода, храна…) Ето идея за раница: <http://www.tashev.bg/shop/product_info.php?idarticles=9>  

■Може да си купите подходящ съд за вода, който да я съхранява по ваш избор (студена, топла). Не подценявайте нуждата от вода в планината.



